wannaphong/clean_thaiwikipedia huggingface dataset:
# คณะสัตวแพทยศาสตร์ มหาวิทยาลัยสงขลานครินทร์
คณะสัตวแพทยศาสตร์ มหาวิทยาลัยสงขลานครินทร์ (เป็นหน่วยงานมหาวิทยาลัยระดับคณะวิชาสังกัดมหาวิทยาลัยสงขลานครินทร์ ก่อตั้งในปี 2557 และรับนักศึกษาครั้งแรกในปีการศึกษาถัดมา

 ประวัติ 
คณะสัตวแพทยศาสตร์ มหาวิทยาลัยสงขานครินทร์ ได้รับการก่อตั้งในวันที่ 9 ธันวาคม พ.ศ. 2557 สืบเนื่องมาจากเมื่อวันที่ 21 พฤษภาคม 2551 มหาวิทยาลัยสงขลานครินทร์ร่วมกับหน่วยงานต่าง ๆ ทั้งภาครัฐและภาคเอกชนได้จัดให้มีการสัมมนาเรื่องการจัดตั้งคณะสัตวแพทยศาสตร์ ซึ่งที่ประชุมสัมมนาเห็นพ้องต้องกันว่าควรมีการจัดตั้งคณะสัตวแพทยศาสตร์ขึ้นในมหาวิทยาลัยสงขลานครินทร์ ต่อมาในปี 2553 ที่ประชุมสภามหาวิทยาลัยสงขลานครินทร์ในคราวประชุมครั้งที่ 325 (6/2553) เมื่อวันที่ 18 กันยายน 2553 มีมติเห็นชอบ“โครงการจัดตั้งคณะสัตวแพทยศาสตร์” และที่ประชุมคณะรัฐมนตรีเมื่อวันที่ 2 กุมภาพันธ์ 2554 มีมติเห็นชอบในหลักการโครงการจัดตั้งคณะสัตวแพทยศาสตร์ มหาวิทยาลัยสงขลานครินทร์ประวัติคณะ  สืบค้นเมื่อ 24 เมษายน 2564

ต่อมาเมื่อวันที่ 11 ตุลาคม 2554 สภาวิชาการมหาวิทยาลัยสงขลานครินทร์ในคราวประชุมครั้งที่ 127 (9/2554) มีมติอนุมัติหลักสูตรสัตวแพทยศาสตรบัณฑิต และได้ยื่นหลักสูตรดังกล่าวเพื่อขอการรับรองจากสัตวแพทยสภา และได้รับการรับรองในคราวประชุมครั้งที่ 10/2557 เมื่อวันที่ 20 พฤศจิกายน 2557 

ต่อมาเมื่อวันที่ 9 ธันวาคม 2557 สภามหาวิทยาลัยมีมติเห็นชอบให้รับนักศึกษาหลักสูตรสัตวแพทยศาสตรบัณฑิต รุ่นที่ 1 โดยวิธีพิเศษ ซึ่งโครงการจัดตั้งได้รับนักศึกษารุ่นที่ 1 ทั้งสิ้น จำนวน 25 คน พร้อมทั้งยกฐานะโครงการจัดตั้งคณะสัตวแพทยศาสตร์ขึ้นเป็น “คณะสัตวแพทยศาสตร์ มหาวิทยาลัยสงขลานครินทร์” อย่างเป็นทางการโดยใช้ชื่อภาษาอังกฤษว่า “Faculty of Veterinary Science, Prince of Songkla University”  และโรงพยาบาลสัตว์ คณะสัตวแพทยศาสตร์ก็ได้เปิดบริการดูแลรักษาสัตว์แก่ประชาชนทั่วไป ตั้งแต่วันที่ 21 ธันวาคม 2558 เป็นต้นมา 

ในปี 2558 คณะได้ยื่นหลักสูตรสัตวแพทยศาสตรบัณฑิต (หลักสูตรใหม่) ฉบับ พ.ศ. 2558 แก่สภามหาวิทยาลัยและได้รับการอนุมัติจากสภาวิชาการมหาวิทยาลัยสงขลานรินทร์ ในการประชุมครั้งที่ 127/2554 

 หลักสูตร 
 หลักสูตรที่เปิดสอนในคณะสัตวแพทยศาสตร์ มหาวิทยาลัยสงขลานครินทร์หลักสูตรการศึกษา  สืบค้นเมื่อ 24 เมษายน 2564 กลุ่มวิชา/ภาควิชา/สาขาวิชา ระดับปริญญาตรี ระดับปริญญาโท ระดับปริญญาเอกกลุ่มสำนักงานบริหารคณะ

กลุ่มสาขาวิชา (พรีคลินิก และคลินิก)

ศูนย์บริการสุขภาพสัตว์ (โรงพยาบาลสัตว์)หลักสูตรสัตวแพทยศาสตรบัณฑิต (สพ.บ.) 
 สาขาวิชาสัตวแพทยศาสตร์ หลักสูตรวิทยาศาสตร์มหาบัณฑิต (วท.ม.)
 สาขาวิชาระบาดวิทยา

 ข้อมูลการศึกษา 
การรับนักศึกษา คณะสัตวแพทยศาสตร์มหาวิทยาลัยสงขลานครินทร์
 เปิดรับนักศึกษาครั้งแรกในปี 2558
 เน้นนักศึกษาที่มีภูมิลำเนาในภาคใต้ 75% นอกนั้นเป็นนักศึกษาจากภาคอื่นๆ
 ปัจจุบันรับนักศึกษาชั้นปีละ 32 คน ผ่านระบบ TCAS (1.โครงการพิเศษ 2.โครงการรับตรง นร.14 จังหวัดภาคใต้ 3.โครงการเรียนดี 4.โครงการ สอวน 5.โครงการ กสพท. 6.รับตรงร่วมกัน Admission)
 ใช้เวลาศึกษา 6 ปี
บัณฑิตรุ่นที่ 1 จำนวน 24 คน สำเร็จการศึกษาในปี 2564

 ทำเนียบคณบดี
รายนามคณบดีคณะสัตวแพทยศาสตร์ มหาวิทยาลัยสงขลานครินทร์ ตั้งแต่ก่อตั้งจนถึงปัจจุบันมีดังนี้
 ทำเนียบคณบดีคณะสัตวแพทยศาสตร์ มหาวิทยาลัยสงขลานครินทร์ลำดับที่รายนามระยะเวลาดำรงตำแหน่ง1รองศาสตราจารย์ สัตวแพทย์หญิงอุษา เชษฐานนท์ ธันวาคม 2557 - กันยายน 2564 2ผศ.ดร.น.สพ.ณรงค์ ทิพธนวัฒนะ ตุลาคม 2564 - ปัจจุบัน
# คณะพยาบาลศาสตร์ มหาวิทยาลัยสงขลานครินทร์
คณะพยาบาลศาสตร์ มหาวิทยาลัยสงขลานครินทร์ (เป็นหน่วยงานระดับคณะวิชาสังกัดมหาวิทยาลัยสงขลานครินทร์ ตั้งอยู่ที่วิทยาเขตหาดใหญ่

 ประวัติ 
คณะพยาบาลศาสตร์ มหาวิทยาลัยสงขลานครินทร์ เดิมทีเป็นเพียงภาควิชาโรงเรียนพยาบาลสังกัดคณะแพทยศาสตร์ซึ่งก่อตั้งในปี 2516 โดยเริ่มรับนักศึกษารุ่นแรกเข้าศึกษาเมื่อวันที่ 4 มิถุนายน 2516 จำนวน 19 คนในหลักสูตร อนุปริญญาพยาบาลและผดุงครรภ์ มีระยะเวลาศึกษา 3 ปี 6 เดือน

ต่อมาในวันที่ 25 กุมภาพันธ์ 2523 ภาควิชาโรงเรียนพยาบาล จึงได้รับการยกฐานะขึ้นเป็นคณะพยาบาลศาสตร์ มหาวิทยาลัยสงขลานครินทร์ และได้ประกาศในราชกิจจานุเบกษา หน้าที่ 4 ฉบับพิเศษ เล่มที่ 97 ตอนที่ 154 ลงวันที่ 6 ตุลาคม 2523ประวัติคณะพยาบาลศาสตร์ สืบค้นเมื่อ 24 เมษายน 2564

 หลักสูตร 
 หลักสูตรที่เปิดสอนในคณะพยาบาลศาสตร์ มหาวิทยาลัยสงขลานครินทร์หลักสูตรการศึกษา สืบค้นเมื่อ 24 เมษายน 2564 ระดับประกาศนียบัตร ระดับปริญญาตรี ระดับปริญญาโท ระดับปริญญาเอกหลักสูตรระยะสั้น
การฝึกอบรมการพยาบาลเวชปฏิบัติทั่วไป
หลักสูตรการพยาบาลเฉพาะทาง 
 สาขาการผดุงครรภ์
 สาขาการบริหารการพยาบาล
 สาขาการพยาบาลผู้ป่วยวิกฤต
 สาขาการพยาบาลศัลยกรรมและการบาดเจ็บ
 สาขาการพยาบาลสุขภาพจิตและจิตเวช ผู้มีภาวะวิกฤตสุขภาพจิตจากภัยพิบัติหลักสูตรพยาบาลศาสตรบัณฑิต (พย.บ.) 
 สาขาวิชาพยาบาลศาสตร์หลักสูตรพยาบาลศาสตรมหาบัณฑิต (พย.ม.)
 สาขาวิชาพยาบาลศาสตร์หลักสูตรปรัชญาดุษฎีบัณฑิต (ปร.ด.)
 สาขาวิชาพยาบาลศาสตร์ (หลักสูตรนานาชาติ)
 สาขาวิชาการพยาบาล (หลักสูตรนานาชาติ)
# ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน
ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน  เป็นซีรีส์ไลต์โนเวลญี่ปุ่น เขียนโดยซัปปง วาดภาพประกอบโดยยาสุโมะ เริ่มเผยแพร่ออนไลน์ในเดือนตุลาคม พ.ศ. 2560 ทางเว็บไซต์นิยายออนไลน์โดยผู้ใช้ โชเซตสึกะ นิ นาโร ภายหลังสำนักพิมพ์คาโดกาวะ โชเตงได้รับลิขสิทธิ์ตีพิมพ์เป็นหนังสือในเครือคาโดกาวะสนีกเกอร์บุงโกะตั้งแต่เดือนมิถุนายน พ.ศ. 2561 ปัจจุบันวางจำหน่ายถึงเล่มที่ 13 ได้รับการดัดแปลงเป็นมังงะวาดภาพโดยมาซาฮิโระ อิเกโนะ ตีพิมพ์ในนิตยสารโชเน็งเอชรายเดือน นิตยสารการ์ตูนแนวโชเน็งของสำนัพิมพ์คาโดกาวะ โชเตงตั้งแต่เดือนพฤษภาคม พ.ศ. 2561 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 12 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Wolfsbane และ Studio Flad ออกอากาศตั้งแต่เดือนตุลาคม - ธันวาคม พ.ศ. 2564 ฤดูกาลที่ 2 โดย Studio Flad ออกอากาศตั้งแต่เดือนมกราคมถึงมีนาคม พ.ศ. 2567

 ตัวละคร 

 (Drama CD), เรียวตะ สึซึกิ (anime) 

 (Drama CD), คานง ทากาโอะ (anime) 

 (Drama CD), นาโอมิ โอโซระ (anime) 

 

 

 

 

 

 

 

 

 

 

 

 

 

 

 รูปแบบต่าง ๆ 
 ไลต์โนเวล 

 มังงะ 

มังงะภาคแยก

 อนิเมะ 
ได้มีการประกาศดัดแปลงผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดนเป็นซีรีส์อนิเมะโทรทัศน์เมื่อวันที่ 17 พฤศจิกายน พ.ศ. 2563 ซีรีส์อนิเมะสร้างโดยสตูดิโอ Wolfsbane และ Studio Flad กำกับโดยมาโกโตะ โฮชิโนะ เขียนบทโดยเมงูมิ ชิมิซุ และออกแบบตัวละครโดยรูมิโกะ วาตานาเบะ เดิมมีกำหนดออกอากาศในเดือนกรกฎาคม พ.ศ. 2564 แต่เลื่อนไปเป็นวันที่ 6 ตุลาคม พ.ศ. 2564 เนื่องด้วย "สถานการณ์หลายประการ" ยูอิ นิชิโนะจะร้องเพลงเปิดชื่อเพลงว่า "Iki o Sū Koko de Sū Ikiteku" ส่วน JYOCHO จะร้องเพลงปิดชื่อเพลงว่า "All the Same"

ฤดูกาลที่ 2 ประกาศเมื่อวันที่ 31 ตุลาคม พ.ศ.2564 กำกับโดย Satoshi Takafuji โดยมี Makoto Hoshino ดำรงตำแหน่งหัวหน้าผู้กำกับ และ Studio Flad กลับมาเป็นสตูดิโอผลิต ฤดูกาลที่ 2 ออกอากาศตั้งแต่วันที่ 7 มกราคมถึง 24 มีนาคม พ.ศ. 2567 เพลงเปิดคือ "routine life" ขับร้องโดย ยุย นิชิโอะ อีกครั้ง ในขณะที่เพลงปิดคือ "Michibiki, Sasagete" (導き、捧げて, "Guide and Devote") ร้องโดย JYOCHO อีกครั้ง

 หมายเหตุ
# เครื่องตกราง
เครื่องตกราง (, คำย่อ: ตร.)  หมายถึงอุปกรณ์ซึ่งทำให้รถไฟที่ไม่ได้รับอนุญาตให้ผ่านทางที่ติดตั้งอยู่ตกราง เป็นการป้องกันมิให้รถไฟที่ไม่ได้รับอนุญาตเข้าไปหรือออกจากทางตอนที่กำหนดไว้ เป็นการทำให้รถไฟอื่นและเจ้าหน้าที่ผู้ปฏิบัติงานอื่นได้รับความปลอดภัย

เครื่องตกรางอาจติดตั้งในบริเวณดังต่อไปนี้
 บริเวณที่ทางหลีก ทางโท หรือทางตันเข้าบรรจบกับทางประธาน
 บริเวณประแจหรือทางผ่าน เพื่อป้องกันระบบสัญญาณบังคับสัมพันธ์ (interlocking) ไม่ให้อนุญาตรถไฟขบวนอื่นซึ่งจะก่ออันตรายแก่ขบวนที่ได้รับอนุญาตแล้ว
 ติดตั้งชั่วคราวบริเวณที่มีเจ้าหน้าที่ปฏิบัติงาน
 ติดตั้งไว้ก่อนถึงสะพานหันข้าง สะพานยกได้ ทางตัน หรือบริเวณอันตราย

 ลักษณะ 
เครื่องตกรางมีด้วยกันสองชนิดดังนี้

 ชนิดครอบราง 
เครื่องตกรางชนิดครอบรางมีลักษณะเป็นครอบเหล็กควบคุมด้วยไฟฟ้า สายลวด ก้านเหล็ก หรือกลไกอื่นให้ปิดเปิดได้ ติดตั้งไว้ที่ราวข้างหนึ่งของรางรถไฟ หากต้องการให้รถไฟผ่านก็ให้ครอบเหล็กยกขึ้น เมื่อรถไฟที่ไม่ได้รับอนุญาตผ่าน จะถูกครอบรางยกบังใบล้อ (หรือครีบล้อ) ขึ้น ทำให้พลิกคว่ำตกจากรางไป นอกจากนี้ เครื่องตกรางชนิดครอบรางอาจเป็นชนิดทำงานด้วยมือ มีลักษณะเป็นแท่งครอบไว้ที่ราวข้างหนึ่งของรางรถไฟ และมีป้ายสัญญาณกำกับ

 ชนิดรางแยก 
เครื่องตกรางชนิดนี้มีลักษณะไม่ต่างจากประแจแยก หากแต่ทางที่แยกออกไปขาดออก ทำให้ขบวนรถที่ไม่ได้รับอนุญาตหลุดออกจากรางโดยไม่พลิกคว่ำ นิยมใช้ในสหราชอาณาจักร
# Spirostreptida
Spirostreptida เป็นอันดับของกิ้งกือที่มีรูปร่างเป็นทรงกระบอกยาว ในอันดับนี้มีอยู่ประมาณ 1000 สปีชีส์ที่ได้รับการอธิบาย ทำให้ Spirostreptida เป็นอันดับที่มีจำนวนสปีชีส์มากเป็นอันดับสองรองจาก Polydesmida 

ลักษณะ
โดยทั่วไป Spirostreptida มีลำตัวทรงกระบอกขนาดใหญ่ยาว มีตั้งแต่ 30 ถึง 90 ปล้อง เกือบทุกชนิดมีตา ในอันดับนี้มีกิ้งกือที่ขนาดใหญ่ที่สุดเท่าที่ทราบกัน คือ กิ้งกือยักษ์แอฟริกันในสกุล Archispirostreptus ที่อาจมีความยาวมากกว่า 

การกระจายตัว
สปีชีส์ในอันดับ Spirostreptida ส่วนใหญ่อาศัยอยู่ในเขตร้อน พบได้ในทวีปแอฟริกา, ตอนใต้ของทวีปเอเชียจนถึงญี่ปุ่น, ออสเตรเลีย, และซีกโลกตะวันตกตั้งแต่สหรัฐอเมริกาจนถึงอาร์เจนตินา 

การจัดจำแนก
อันดับนี้ประกอบไปด้วยสองอันดับย่อย คือ Cambalidea และ Spirostreptidea โดยอันดับย่อยหลังยังแบ่งออกเป็นสองวงศ์ใหญ่thumb|Cambala minor (Cambalidae) กิ้งกือถ้ำจากทางตะวันออกของทวีปอเมริกาเหนือ
อันดับย่อย Cambalidea
Cambalidae
Cambalopsidae (รวม Glyphiulidae และ Pericambalidae เข้าไว้ด้วยกัน)
Choctellidae
Iulomorphidae
Pseudonannolenidae
อันดับย่อย Spirostreptidea
วงศ์ย่อย Odontopygoidea
Atopogestidae
Odontopygidae
วงศ์ใหญ่ Spirostreptoidea
Adiaphorostreptidae
Harpagophoridae
Spirostreptidae

สปีชีส์ตัวอย่าง
Phyllogonostreptus nigrolabiatus- กิ้งกือขนาดใหญ่จากประเทศอินเดีย
 Spinotarsus caboverdus- สปีชีส์ที่ได้กลายมาเป็นศัตรูทางการเกษตรในเคปเวิร์ด
# สเคลอรีด
thumb|ภาพตัดขยายของ สเคลอรีด เห็นผนังเซลล์ที่หนาตัวขึ้นอย่างมาก และแตกแขนงแบบกิ่งก้านสาขาอย่างประณีต (prosenchymatic)

สเคลอรีด หรือ เซลล์หิน  เป็นรูปแบบการลดรูปของเซลล์สเคลอเรนไคมา (sclerenchyma) ที่ผนังเซลล์เติบโตหนาขึ้นอย่างมาก แข็งและกลายเป็นไม้ (lignified) ซึ่งรวมตัวกันเป็นเนื้อเยื่อชั้นเล็ก ๆ ในส่วนที่พืชส่วนใหญ่ต้องการความทนทานสูงEvert, Ray F; Eichhorn, Susan E. Esau's Plant Anatomy: Meristems, Cells, and Tissues of the Plant Body: Their Structure, Function, and Development. Publisher: Wiley-Liss 2006. 

การปรากฏขึ้นของสเคลอรีดจำนวนมากก่อตัวเป็นแกนกลางหุ้มเมล็ดของแอปเปิล และทำให้เกิดเนื้อสัมผัสทรายหรือเนื้อสาก ๆ (gritty texture) ของผลสาลี่และฝรั่ง แม้ว่าสเคลอรีดในพืชจะมีรูปร่างที่หลากหลาย แต่โดยทั่วไปเซลล์สเคลอรีดจะมีลักษณะเป็นเกือบทรงกลม (isodiametric) และแตกแขนงแบบกิ่งก้านสาขาอย่างประณีต (prosenchymatic และ forked) อาจเกิดขึ้นเป็นเซลล์เดียวหรือกลุ่มเซลล์เล็ก ๆ ภายในเนื้อเยื่อพาเรนไคมา 

เซลล์สเคลอรีดสามารถแยกออกจากเซลล์ข้างเคียงได้อย่างชัดเจนทั้งขนาดและรูปลักษณะ ซึ่งเรียกว่า idioblast โดยทั่วไปจะพบสเคลอรีดในเนื้อเยื่อชั้นผิว เนื้อเยื่อพื้น และเนื้อเยื่อท่อลำเลียง 

คำว่า "sclereid" ได้ถูกใช้เป็นครั้งแรกโดยอเล็กซานเดอร์ เชียร์ค (Alexander Tschirch) ในปีพ.ศ. 2428Tschirch, A. (1885). Beiträge zur Kenntnis des mechanischen Gewebesystems der Pflanzen. Pringsheims Jahrbücher für Wissenschaftliche Botanik XVI: 303-335.

 ต้นกำเนิด 
สเคลอรีดถูกสร้างขึ้นภายหลังการเปลี่ยนแปลงของเซลล์พาเรนไคมา หรืออาจเกิดขึ้นจาก sclereid primordia ที่มีการพัฒนาแต่ละเซลล์ในช่วงต้นของการเจริญเติบโต 

โดยทั่วไปแล้วการก่อตัวของสเคลอรีด (Sclerification) เกี่ยวข้องกับการทำให้ผนังเซลล์หนาขึ้นและเพิ่มความแข็งแกร่ง ในเปลือกชั้นใน ในชั้นเนื้อเยื่อหยุดทำงานเมื่อเซลล์ในการเจริญอาจเริ่มกระบวนการก่อตัวของสเคลอรีด ในเนื้อเยื่อท่อลำเลียงสเคลอรีดจะพัฒนาจากวาสคิวลาร์แคมเบียมและคอร์กแคมเบียม

 ในผลไม้ 
สเคลอรีดในผลไม้ มีรูปแบบและจุดประสงค์ในการก่อตัวแตกต่างกันไป ในผลสาลี่ (แพร์) รวมทั้งผลควินซ์ (คะริน) เซลล์สเคลอรีดกระจายตัวทั่วในเนื้อผล (มีโซคาร์ป–mesocarp) ในลักษณะเป็นกลุ่มก้อน (cluster) และบนขอบผนังเซลล์เชื่อมต่อกันด้วยช่องขนาดเล็กเรียก พิทขอบเซลล์ หรือหลุมผนังเซลล์ (bordered pit) และทำให้ความหนาของผนังเซลล์เพิ่มขึ้นอย่างมาก การก่อตัวของสเคลอรีด (sclerification) ของเนื้อสาลี่เกิดขึ้นพร้อม ๆ กับส่วนแกนรอบเมล็ด (เอนโดคาร์ป–endocarp) แต่ละเซลล์ที่เป็นสเคลอรีด เติบโตขึ้นคล้ายทรงกลม (isodiametric cell) มีขนาดเส้นผ่านศูนย์กลางพอ ๆ กัน ทำให้เนื้อสัมผัสของผลสาลี่มีลักษณะคล้ายเม็ดทรายกระจายอยู่ทั่ว (หรือเรียกเซลล์หิน–stone cell) 

ในผลควินซ์ สเคลอรีดที่มีมากกว่าทำให้มีความแข็งของเนื้อมากกว่าผลสาลี่ จึงนำมากินสดไม่ได้ นอกจากนำไปใช้ทำแยม น้ำเชื่อม และเหล้า

ในแอปเปิล ชั้นของสเคลอรีดเติบโดแบบยืดตัวยาว (elongated sclereid) และก่อตัวเป็นเอนโดคาร์ปที่หุ้มรอบเมล็ดไว้ หรือเรียกแกนหุ้มเมล็ด

 ในเมล็ด 
การแข็งตัวของผิวหุ้มเมล็ด ในระหว่างผลไม้สุกมักเกิดจากการก่อตัวสเคลอรีด เมื่อผนังเซลล์ทุติยภูมิหนาขึ้นในและใต้เนื้อเยื่อชั้นผิว ที่มักพบในเมล็ดพืชตระกูลถั่ว สเคลอรีดขนาดใหญ่สร้างเซลล์ที่มีลักษณะเป็นแท่งในอีพิเดอร์มิสของเมล็ดถั่วเหลือง ถั่วลันเตาและถั่วอื่น ๆ รวมทั้งในผิวหุ้มเมล็ดของผลมะพร้าวซึ่งสเคลอรีดสร้างหลุมผนังเซลล์แบบมีขอบ ล้อมรอบจำนวนมากจนกลายเป็นกะลา
# พระเจ้าเทววรมัน
พระเจ้าเทววรมัน หรือ พระเจ้าเทวะธรรมัน  เป็นกษัตริย์รัชกาลที่ 7 แห่ง ราชวงศ์เมารยะ พระองค์ทรงขึ้นครองราชย์ในช่วง 202–195 ปีก่อนคริสตกาล พระองค์เป็นรัชทายาทของ พระเจ้าสาลิสุกะ เมารยะ และครองราชย์เป็นเวลาสั้น ๆ เพียงเจ็ดปีเท่านั้น พระองค์ไม่ได้มีพระอุปนิสัยอธรรม ชั่วร้าย อ่อนแอเหมือนพระบิดาของพระองค์เลยแม้แต่น้อย เพียงแต่พระองค์อาจจะอ่อนแออยู่บ้างเช่นเดียวกับจักรพรรดิแห่งเมารยะทุกพระองค์ที่ครองราชย์ต่อจากพระเจ้าอโศกมหาราช ตามในบันทึก ปุรณะ ระบุว่า เมื่อพระองค์สวรรคต พระเจ้าศตธันวัน พระราชโอรสทรงขึ้นครองราชย์เป็นกษัตริย์พระองค์ต่อไป
# พระเจ้านาคทาสกะ
พระเจ้านาคทาสกะ  เป็นกษัตริย์ราชวงศ์หารยังกะพระองค์สุดท้าย ที่ปกครองแคว้นมคธ ในช่วงปี 437 และ 413 ปีก่อนคริสตกาล พระองค์ทรงทำรัฐประหาร สังหารพระเจ้ามุณฑะ พระราชบิดาของพระองค์เพื่อขึ้นครองราชบัลลังก์ การสิ้นสุดของราชวงศ์หารยังกะเกิดจากอำมาตย์ศิศุนาคเห็นว่า ราชวงศ์หารยังกะเป็นราชวงศ์ปิตุฆาตโดยตลอด จึงทำรัฐประหารเพื่อมิให้เป็นเสนียดแก่อาณาจักรอีก เมื่อสิ้นพระเจ้านาคทาสกะ อำมาตย์ศิศุนาคได้ปราบดาภิเษกตนเองเป็นพระเจ้าแผ่นดินแห่งแคว้นมคธ เป็นปฐมกษัตริย์แห่งราชวงศ์ศิศุนาค

ตามธรรมเนียมพุทธ พระองค์เป็นกษัตริย์องค์สุดท้ายที่ถูกอำมาตย์ศิศุนาคเข้ามาแทนที่
# แอนโดรกราโฟไลด์
แอนโดรกราโฟไลด์  เป็นสารประกอบแลบเดน กลุ่มไดเทอร์พีนอยด์ ที่แยกได้จากลำต้นและใบของฟ้าทะลายโจร (Andrographis paniculata ) แอนโดรกราโฟไลด์เป็นสารที่มีรสขมมาก

มีการศึกษาแอนโดรกราโฟไลด์ถึงผลกระทบต่อการส่งสัญญาณของเซลล์, การปรับระบบภูมิคุ้มกัน และโรคหลอดเลือดสมองabcamBiochemicals Andrographolide-ab120636 การศึกษาแสดงให้เห็นว่าแอนโดรกราโฟไลด์ อาจจับกับสเปกตรัมของโปรตีนเป้าหมายรวมทั้ง NF-κB และแอกตินโดยการดัดแปลงโมเลกุลหลังการถอดรหัส

 ชีวสังเคราะห์ 
thumb|left|ชีวสังเคราะห์ของแอนโดรกราโฟไลด์
แอนโดรกราโฟไลด์ เป็นสารพื้นฐานในกลุ่มไดเทอร์พีนแลคโตน ซึ่งเป็นสารชีวสังเคราะห์ของฟ้าทะลายโจร ได้รับการอธิบายในช่วงคริสต์ทศวรรษ 2010 แอนโดรกราโฟไลด์ เป็นไอโซพรีนอยด์ที่เป็นผลิตภัณฑ์จากธรรมชาติ โดยสารตั้งต้นของการสังเคราะห์ไอโซพรีนอยด์คือ ไอโซเพนเทนิลไพโรฟอสเฟต (IPP) และไดเมทิลอัลลิลไพโรฟอสเฟต (DMAPP) สามารถสังเคราะห์ได้ผ่านทางวิถีกรดเมวาโลนิก (MVA) หรือวิถีดีออกซีซิลลูโลส (DXP) จากการติดฉลากไอโซโทป C13 ของสารตั้งต้นสำหรับทั้งวิถี MVA และ DXP พบว่าสารตั้งต้นของแอนโดรกราโฟไลด์ ส่วนใหญ่ถูกสังเคราะห์ผ่านทาง DXP มีสารตั้งต้นของแอนโดรกราโฟไลด์ เพียงเล็กน้อยที่สังเคราะห์ผ่านวิถี MVA การสังเคราะห์ทางชีวภาพของแอนโดรกราโฟไลด์ เริ่มต้นด้วยการเพิ่ม IPP ไปยัง DMAPP ซึ่งสร้างเจอรานิลไพโรฟอสเฟต จากนั้นเพิ่มโมเลกุลของ IPP อีกตัวหนึ่งซึ่งให้ผลเป็นฟาร์เนซิลไพโรฟอสเฟต (FPP) โมเลกุล IPP สุดท้ายจะถูกเพิ่มเข้าไปใน FPP เพื่อสร้างแกนหลักของไดเทอร์พีนให้สมบูรณ์ พันธะคู่ที่มีต้นกำเนิดจาก DMAPP จะถูกออกซิไดซ์เป็นอีพอกไซด์ก่อนที่จะมีการปิดวงแหวนซึ่งประกอบเป็นวงหกเหลี่ยมสองวง ชุดของการเกิดออกซิเดชันก่อตัวเป็นสารแลคโตนห้าเหลี่ยมนอกเหนือจากการเพิ่มกลุ่มแอลกอฮอล์ ไม่เป็นที่ทราบลำดับของการดัดแปลงหลังการสังเคราะห์เหล่านี้ทั้งหมด
# พระเจ้าศาลิศุกะ
พระเจ้าศาลิศุกะเมารยะ (IAST:) เป็นกษัตริย์รัชกาลที่ 6 แห่ง ราชวงศ์เมารยะ พระองค์ทรงขึ้นครองราชย์ตั้งแต่ 215–202 ปีก่อนคริสตกาล พระองค์เป็นรัชทายาทของ พระเจ้าสัมประติ เมารยะ ใน ยุคปุรณะ กล่าวถึงเขาในฐานะกษัตริย์ทรราช และไม่มีความชอบธรรม แต่อ้างคำพูดที่ชอบธรรมRaychaudhuri, H.C. (1973) Political History of Ancient India, Calcutta: University of Calcutta, pp.312-3n. .

ตามในบันทึก ปุรณะ ระบุว่า เมื่อพระองค์สวรรคต พระเจ้าเทววรมัน พระราชโอรสทรงขึ้นครองราชย์เป็นกษัตริย์พระองค์ต่อไปThapar, Romila (2001).  and the Decline of the Mauryas, New Delhi: Oxford University Press, , p.183
# เมิ่งซีสือ
เมิ่งซีสือ  เป็นนามปากกาของนักเขียนนวนิยายชาวจีน  เธอเขียนทั้งนวนิยายที่มีตัวเอกชายหญิง รวมถึงตัวเอกชายชาย  มีชื่อเสียงโด่งดังในประเทศไทยจากผลงานนวนิยาย รัชศกเฉิงฮว่าปีที่สิบสี่ และพันสารท 

 ประวัติ  
เมิ่งซีสือ เป็นนักเขียนผู้หญิง เกิดปลายยุค 80s  เป็นนักเขียนที่มีผลงานระดับทองคำบนเวบ Jinjiang Literature City  ผลงานของเธอมีการค้นคว้าหลักฐานอ้างอิงประกอบและมีลักษณะการเขียนที่หลักแหลม มีการนำเสนอสัจธรรมโลก ที่ทำให้เอาชนะใจนักอ่านได้เป็นจำนวนมาก  ผลงานของเธอที่สร้างชื่อ ได้แก่ รัชศกเฉิงฮว่าปีที่สิบสี่ ฟ้าส่งข้ามาลุย เป็นต้น  ในบรรดาผลงานทั้งหมด เรื่อง 人生赢家进化论 ได้รับรางวัล 2014 China Network Literature Good Works Finalist Award  

ผลงานของเมิ่งสีซือ ยังได้ถูกนำไปดัดแปลงเป็นเรดิโอดราม่า แอนิเมชั่น และที่นำไปสร้างเป็นละครโทรทัศน์แล้ว ได้แก่ รัชศกเฉิงฮว่าปีที่สิบสี่ ยอดนักสืบแห่งราชวงศ์หมิง กำกับโดยเฉินหลง  ผลงานเรื่อง พันสารท มีการดัดแปลงเป็นแอนิเมชั่น 3D และมีการประกาศสร้างเป็นละครโทรทัศน์แล้วเช่นกันโดย Huanrui Century Pictures กำกับโดย Liu Haoliang ซึ่งปัจจุบันอยู่ในขั้นตอนการผลิต

 ผลงาน 
 นิยาย BL(ชายรักชาย) 
 ชื่อเรื่อง  ชื่อจีน  ตีพิมพ์รูปเล่มในจีน  ตีพิมพ์รูปเล่มในไทย ขุนนางพลิกแผ่นดิน 天下เทียนเซีย  2011-1-7  Sense T Publishing   มังกรอำพราง 潜龙在渊เฉียนหลงไจ่เยวียน  2011-1-1  เอเวอร์วาย รัชศกเฉิงฮว่าปีที่สิบสี่The Sleuth of Ming Dynasty  成化十四年เฉิงฮว่าฉีซื่อเหนียน  Beijing United Publishing2015-11-1  เอเวอร์วาย พันสารทThousand Autumns 千秋เชียนชิว  Changjiang Literature and Art Publishing House2016-10  เอเวอร์วาย แฟ้มคดีกรมปราบปีศาจ 步天纲ปู้เทียนกัง 08.09.17  Rose Publishing ใต้หล้าไร้เทียมทานPeerless 无双อู๋ซวง  China Zhigong Publishing House2019-8-1  Sense T Publishing คดีลับใต้หมู่ดาว 北斗เป่ยโตว  10.17.19  เอเวอร์วาย ห่างเหินEstranged 参商เซินซาง  08.30.20  ไอริสบุ๊คส์ (ยังไม่มีในไทย) 阴阳两界跑龙套อินหยางเหลียงเจี้ยเผ่าหลงเท่า  ยังไม่เริ่ม 

 นิยาย BG 
 ชื่อเรื่อง  ชื่อจีน  ตีพิมพ์รูปเล่มในจีน  ตีพิมพ์รูปเล่มในไทย  ฟ้าส่งข้ามาลุย ภาคท่านหญิงหลีหยาง  天之骄女เทียนจือเจียวนวี่  Hunan People's Publishing House2014-08  ห้องสมุดดอตคอม (ยังไม่มีในไทย)  我的世界分你一半หว่อเต้อซื่อเจี่ยเฟิ่นหนี่อี๋ป้าน Hunan People's Publishing House2015-01-01   (ยังไม่มีในไทย) 天香เทียนเซียง  Baihuazhou Literature and Art Publishing House2017-1   (ยังไม่มีในไทย)The Strange Tales of Gu Nian 顾念的奇缘กู้เนี่ยนเต้อฉีเอวี๋ยน Hunan Literature and Art Publishing House2017-5-3  

 นิยายประเภทอื่นๆ 
 ชื่อเรื่อง  ชื่อจีน  ตีพิมพ์รูปเล่มในจีน  ตีพิมพ์รูปเล่มในไทย  คู่กิเลนค้ำบัลลังก์ 麟趾หลินจื่อ  Changjiang Literature and Art Publishing House2018-1  เอ็นเธอร์บุ๊คส์

 ผลงานดัดแปลง

+ ชื่อเรื่อง  ชื่อจีน  ประเภท  สถานี/ผู้ผลิต  วันที่เริ่มครั้งแรก รัชศกเฉิงฮว่าปีที่สิบสี่ ยอดนักสืบแห่งราชวงศ์หมิงThe Sleuth of Ming Dynasty成化十四年เฉิงฮว่าฉีซื่อเหนียนละครโทรทัศน์iQIYITrue4U2019รัชศกเฉิงฮว่าปีที่สิบสี่成化十四年เฉิงฮว่าฉีซื่อเหนียนเรดิโอดราม่าMissEvan พันสารทThousand Autumns山河剑心ซานเหอเจี่ยนชินแอนิเมชั่นTencent VideoWeTV2021.2.8พันสารทThousand Autumns千秋เชียวชิวเรดิโอดราม่าMissEvanพันสารทThousand Autumns千秋เชียวชิวละครโทรทัศน์Huanrui Century Pictures
# กรูท (จักรวาลภาพยนตร์มาร์เวล)
กรูท  เป็นตัวละครที่พากย์เสียงโดย วิน ดีเซล และถ่ายทอดผ่านการจับการเคลื่อนไหวโดยดีเซล, Krystian Godlewski, ฌอน กันน์, เจมส์ กันน์ และ เทอร์รี โนทารี ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ในชื่อเดียวกัน ในภาพยนตร์กรูทเป็นมนุษย์เหมือนต้นไม้ซึ่งเป็นเพื่อนร่วมงานของร็อคเก็ตที่มีลักษณะเหมือนแรคคูนและเป็นสมาชิกของการ์เดียนออฟเดอะกาแล็กซี่ 

ในปี พ.ศ. 2564 ตัวละครดังกล่าวได้ปรากฏตัวในภาพยนตร์สี่เรื่อง ได้แก่ รวมพันธุ์นักสู้พิทักษ์จักรวาล, รวมพันธุ์นักสู้พิทักษ์จักรวาล 2, อเวนเจอร์ส: มหาสงครามล้างจักรวาล, และ อเวนเจอร์ส: เผด็จศึก เขาจะกลับมาในภาพยนตร์เรื่องต่อไปคือ ธอร์: เลิฟแอนด์ธันเดอร์ และ รวมพันธุ์นักสู้พิทักษ์จักรวาล 3 และจะแสดงในละครสั้นชื่อ I Am Groot ทางดิสนีย์พลัส
# Choctella
Choctella เป็นสกุลของกิ้งกืออันอยู่ในวงศ์ Choctellidae ซึ่งมีกำเนิดทางตะวันออกเฉียงใต้ของสหรัฐอเมริกา มีอยู่อย่างน้อยสองสปีชีส์ที่ได้รับการอธิบาย ได้แก่ C. cumminsi Chamberlin, 1918 พบบนที่ราบสูงคัมเบอร์แลนด์ตั้งแต่ตอนกลางของเทนเนสซีจนถึงแอละแบมาตอนเหนือ และ C. hubrichti Hoffman, 1965 พบในแอละแบมาตอนกลาง
# Cambalopsidae
Cambalopsidae เป็นวงศ์ของกิ้งกือหลังค่อม (round-backed millipede) ในอันดับ Spirostreptida ในวงศ์นี้มีอยู่ 16 สกุล

สกุล
 
Agastrophus
Cambalopsis
Chonecambala
Dolichoglyphius
Glyphiulus
Hypocambala
Ilyspasticus
Javichus
Nesocambala
Paratrachiulus
Phanolene
Plusioglyphiulus
Podoglyphiulus
Trachyjulus
Trichocambala
Trichonannolene
# Phyllogonostreptus nigrolabiatus
Phyllogonostreptus nigrolabiatus เป็นสปีชีส์หนึ่งของกิ้งกือ พบได้ทั่วไปในอินเดียและศรีลังกา
# Iulomorphidae
Iulomorphidae เป็นวงศ์ของกิ้งกือในอันดับ Spirostreptida มีอยู่ 11 สกุล และมากกว่า 60 สปีชีส์ที่ได้รับการอธิบาย

สกุล
มีอยู่ 11 สกุลในวงศ์ Iulomorphidae:
 Amastigogonus Brölemann, 1913
 Atelomastix Attems, 1911
 Dinocambala Attems, 1911
 Euethogonus
 Eumastigonus Chamberlin, 1920
 Iulomorpha Porat, 1872
 Merioproscelum Verhoeff, 1924
 Podykipus Attems, 1911
 Samichus Attems, 1911
 Thaumaceratopus Verhoeff, 1924
 Victoriocambala Verhoeff, 1944,1944
# Cambalidae
Cambalidae เป็นวงศ์ของกิ้งกือในอันดับ Spirostreptida ในวงศ์นี้มีอยู่อย่างน้อย 20 สกุล และ 80 สปีชีส์ที่ได้รับการอธิบาย

สกุล
# Harpagophoridae
Harpagophoridae เป็นวงศ์ของกิ้งกือหลังค่อม (round-backed millipede) ในอันดับ Spirostreptida วงศ์นี้ประกอบไปด้วย 269 สปีชีส์ใน 55 สกุล มีการกระจายตัวในทวีปแอฟริกา เอเชียตะวันออกเฉียงใต้ และอินเดียตะวันออก นอกจากนี้ยังพบอยู่ตามหมู่เกาะในมหาสมุทรอินเดีย มีสองวงศ์ย่อยที่เป็นที่รู้จัก

 วงศ์ย่อย 

 Harpagophorinae
 Rhynchoproctinae

 สกุล 
 
Agaricogonopus 
Alienostreptus 
Anurostreptus 
Apoctenophora 
Armatostreptus 
Balustreptus 
Cambodjostreptus 
Carlogonus 
Cercostreptus 
Cornugonus 
Ctenorangoon 
Cystogonopus 
Dametus 
Drepanopus 
Duplopisthus 
Eremobelus 
Fageostreptus 
Falcigonopus 
Gnomognathus 
Gongylorrhus 
Gonoplectus 
Harpagophora 
Harpagophorella 
Harpurostreptus 
Heptischius 
Humbertostreptus 
Indiothauma 
Janardananeptus 
Junceustreptus 
Karschopisthus 
Ktenostreptus 
Lamellostreptus 
Leiotelus 
Leptostreptus 
Organognathus 
Philoporatia 
Phyllogonostreptus 
Picrogonopus 
Poratophilus 
Prominulostreptus 
Remulopygus 
Rhynchoproctus 
Sculptulistreptus 
Spissustreptus 
Spoliatogonus 
Stenurostreptus 
Thaiogonus 
Thyroglutus 
Thyropisthus 
Thyropygus 
Trigonostreptus 
Tuberogonus 
Uriunceustreptus 
Winklerostreptus 
Zinophora
# เจ้าชายออกัสตัส เฟรเดอริก ดยุกแห่งซัสเซกซ์
เจ้าชายออกัสตัส เฟรเดอริก ดยุกแห่งซัสเซกซ์  (27 มกราคม 1773 – 21 เมษายน 1843) เป็นพระราชโอรสลำดับที่ 6 ในสมเด็จพระเจ้าจอร์จที่ 3 กับสมเด็จพระราชินีชาร์ล็อทเทอ ทรงเป็นพระราชโอรสเพียงพระองค์เดียวที่มิได้รับราชการทหาร และทรงได้รับการขนานนามว่าทรงเป็นนักเสรีนิยม โดยทรงมีแนวคิดด้านการปฏิรูปรัฐสภา การยกเลิกการค้าทาส การปลดปล่อยชาวคาทอลิก และการยกเลิกข้อบังคับต่าง ๆ ที่มีต่อชาวยิว และผู้ที่เห็นต่างทางศาสนา

พระอิสริยยศ
 27 มกราคม 1773 – 27 พฤษจิกายน 1801: ฮิสรอยัลไฮเนส เจ้าชายออกัสตัส เฟรเดอริก
 24 พฤษจิกายน 1801 – 21 เมษายน 1843: ฮิสรอยัลไฮเนส ดยุกแห่งซัสเซกส์
โดยมีบรรดาศักดิ์รอง ได้แก่ เอิร์ลแห่งอิเวอร์นีส และบารอนอาร์กโลว์
# คณะพยาบาลศาสตร์ มหาวิทยาลัยสงขลานครินทร์ วิทยาเขตปัตตานี
คณะพยาบาลศาสตร์ วิทยาเขตปัตตานี มหาวิทยาลัยสงขลานครินทร์ (หรือเรียกอีกแบบหนึ่งว่า คณะพยาบาลศาสตร์ปัตตานี เป็นหน่วยงานระดับคณะวิชาสังกัดมหาวิทยาลัยสงขลานครินทร์ ตั้งอยู่ที่วิทยาเขตปัตตานี

 ประวัติ 
มหาวิทยาลัยสงขลานครินทร์ ได้แต่งตั้งคณะกรรมการเพื่อดำเนินการโครงการจัดตั้งคณะพยาบาลศาสตร์ มหาวิทยาลัยสงขลานครินทร์ วิทยาเขตปัตตานี ตามคำสั่งมหาวิทยาลัยสงขลานครินทร์ ที่ 50314/2551 ลงวันที่ 28 มีนาคม 2551 เพื่อตอบสนองการเปลี่ยนแปลงของระบบเศรษฐกิจสังคมและการเปลี่ยนแปลงของชุมชนโดยเฉพาะผลกระทบที่เกิดจากเหตุความไม่สงบฯในจังหวัดชายแดนภาคใต้มาตั้งแต่ปี พ.ศ. 2547 โดยได้แต่งตั้งผู้ช่วยศาสตราจารย์พัชรียา ไชยลังกา รองคณบดีฝ่ายบริหาร คณะพยาบาลศาสตร์ ดำรงตำแหน่งผู้อำนวยการโครงการจัดตั้งคณะพยาบาลศาสตร์ วิทยาเขตปัตตานี อีกตำแหน่งหนึ่งและได้แต่งตั้งคณะกรรมการดำเนินการโครงการจัดตั้งคณะพยาบาลศาสตร์ใหม่ตามคำสั่งมหาวิทยาลัยสงขลานครินทร์ที่ 50417/2552 ลงวันที่ 10 สิงหาคม 2552 เพื่อดำเนินการจัดทำหลักสูตรพยาบาลศาสตรบัณฑิตและเปิดรับนักศึกษาในปี พ.ศ. 2556 เมื่อวันที่ 26 ตุลาคม 2556 สภามหาวิทยาลัยจึงมีมติเห็นชอบให้จัดตั้ง“คณะพยาบาลศาสตร์ วิทยาเขตปัตตานี” ใช้ชื่อภาษาอังกฤษว่า “Faculty of Nursing, Pattani Campus”ประวัติคณะพยาบาลศาสตร์ ปัตตานี  สืบค้นเมื่อ 25 เมษายน 2564

 หลักสูตร 

 หลักสูตรที่เปิดสอนในคณะพยาบาลศาสตร์ มหาวิทยาลัยสงขลานครินทร์ วิทยาเขตปัตตานีหลักสูตรการศึกษา  สืบค้นเมื่อ 25 เมษายน 2564 ระดับประกาศนียบัตร ระดับปริญญาตรีหลักสูตรระยะสั้น
 หลักสูตรผู้ช่วยพยาบาลหลักสูตรพยาบาลศาสตรบัณฑิต (พย.บ.) 
 สาขาวิชาพยาบาลศาสตร์